b'\n_START_ARTICLE_\nAndrei J\xc3\xa4ms\xc3\xa4\n_START_SECTION_\nMladinska leta\n_START_PARAGRAPH_\nJ\xc3\xa4ms\xc3\xa4 je leta 2002 nastopil na svetovnem prvenstvu v veslanju do 23 let, kjer je v dvojnem dvojcu z Igorjem Kuzminom osvojil 7. mesto. Leto kasneje je na svetovnem prvenstvu v veslanju do 23 let v dvojnem dvojcu veslal z Olegom Vinogradovim. Takrat je estonski \xc4\x8doln osvojil 4. mesto.\n_START_SECTION_\nOlimpijske igre\n_START_PARAGRAPH_\nAndrei je na olimpijskih igrah prvi\xc4\x8d nastopil leta 2004 v Atenah. Nastopil je v estonskem dvojnem \xc4\x8detercu v postavi: Andrei \xc5\xa0ilin, Igor Kuzmin, Oleg Vinogradov, Andrei J\xc3\xa4ms\xc3\xa4. Na igrah so osvojili 9. mesto._NEWLINE_Leta 2008 je v Pekingu nastopil v enojcu in osvojil skupno 17. mesto.\n_START_SECTION_\nSvetovna prvenstva\n_START_PARAGRAPH_\nPrvi\xc4\x8d je na svetovnih prvenstvih nastopil leta 2003, ko je na SP v Milanu v dvojnem dvojcu s Kuzminom osvojil 9. mesto._NEWLINE_Prvo medaljo na svetovnih prvenstvih je J\xc3\xa4ms\xc3\xa4 osvojil leta 2005, ko je v japonskem Gifuju v dvojnem \xc4\x8detvercu osvojil bronasto medaljo. \xc4\x8coln v postavi T\xc3\xb5nu Endrekson, Leonid Gulov, J\xc3\xbcri Jaanson in Andrei J\xc3\xa4ms\xc3\xa4 je takrat zaostal le za Poljaki in Slovenci._NEWLINE_Leta 2006 je na svetovnem prvenstvu v Etonu v dvojnem \xc4\x8detvercu osvojil \xc5\xa1e eno bronasto medaljo. Nejgovi takratni sovesla\xc4\x8di so bili Endrekson, Kuzmin in Allar Raja. Zlato je takrat osvojila Poljska, srebro pa Ukrajina.'